Diari Oficial de la Generalitat Valenciana


Sumari del DOGV 6677, del 23-12-2011 (2011/12176)

RESOLUCIÓ de 14 de desembre de 2011, del conseller de Justícia i Benestar Social, per la qual es concedix el Premi Valencià a la Solidaritat i el Voluntariat, corresponent a l'edició de l'any 2011, convocat mitjançant l'Ordre 4/2011, de 28 de setembre, de la Conselleria de Justícia i Benestar Social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6677

Data del DOGV
:   23-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12214


Data del document
:   14-12-2011

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 14 de desembre de 2011, del conseller de Justícia i Benestar Social, per la qual es concedix el Premi Valencià a la Solidaritat i el Voluntariat, corresponent a l'edició de l'any 2011, convocat mitjançant l'Ordre 4/2011, de 28 de setembre, de la Conselleria de Justícia i Benestar Social. [2011/12560]  
Mitjançant l'Ordre de 4/2011, de 28 de setembre, de la Conselleria de Justícia i Benestar Social (DOCV núm. 6622, de 4.10.2011) es va convocar el Premi Valencià a la Solidaritat i el Voluntariat corresponent a l'edició de l'any 2011, en els àmbits següents:  
a) Voluntariat Social.  
b) Voluntariat d'Integració.  
c) Voluntariat Cultural i Educatiu.  
d) Voluntariat Mediambiental.  
e) Voluntariat d'Emergències.  
f) Voluntariat de Cooperació Internacional.  
En compliment del que disposa l'article 7, de l'ordre de convocatòria, es va reunir el jurat a este efecte de realitzar la valoració i l'estudi de les candidatures presentades i va emetre veredicte vinculant en cada un dels àmbits del voluntariat i va elevar el dit veredicte al conseller de Justícia i Benestar Social.  
Per això i de conformitat amb el que establix l'article 8 de l'ordre de la present convocatòria, resolc:  
  
Primer  
Concedir el Premi Valencià a la Solidaritat i el Voluntariat en la seua edició de 2011 a les entitats i persones que a continuació es relacionen:  
- Àmbit de Voluntariat Social, en el qual es reconeix a l'Associació Internacional del Telèfon de l'Esperança, per haver-se distingit durant el 2011 i al llarg dels quaranta anys de la seua activitat, per proporcionar de manera gratuïta, anònima i especialitzada, un servici permanent d'ajuda d'urgència a totes les persones que l'han que sol·licitat.  
- Àmbit de Voluntariat d'Integració, en el qual es reconeix Antonio Casanova Safont, per la seua labor durant el 2011 i al llarg de vint-i-set anys al capdavant de la Casa de la Caritat, dedicant el seu temps i el seu esforç al servici de les persones més desfavorides de la societat valenciana.  
- Àmbit de Voluntariat Cultural i Educatiu, a la Fundació Projecte Senior, per la seua destacada labor, al llarg de 2011, d'atenció a persones en risc d'exclusió social, i d'informació, assessorament i formació necessària en l'àmbit sociolaboral i cultural, a tots els nous ciutadans que ho han requerit.  
- Àmbit de Voluntariat d'Emergències, al Grup Especial de Localització i Rescat, per la seua intensa dedicació al llarg de 2011 i de la seua llarga trajectòria desenrotllada en accions d'ajuda humanitària, localització, rescat i atenció sanitària de víctimes de desastres naturals, tant en l'àmbit nacional com en l'internacional.  
- Àmbit de Cooperació Internacional, en el qual es reconeix al Grup Oigo Tu Voz, per haver-se distingit durant l'any 2011, per l'esforç i la dedicació altruista, dels seus jóvens membres, per a poder fer realitat les accions de cooperació internacional que estan duent a terme a Rwanda.  
  
Segon  
Concedir dos mencions honorífiques a les entitats següents:  
- Menció honorífica a Protecció Civil de la Vall d'Albaida, per la seua actuació en els passats incendis de la Serra de Mariola.  
- Menció Honorífica a la Fundació del València CF, per la seua acció social a través de la seua activitat esportiva i projecció pública.   
  
Tercer  
Es declara desert el premi en l'Àmbit del Voluntariat Mediambiental.  
  
Quart  
Segons disposa l'article 8, de l'Ordre de 28 de setembre de 2011, el premi serà donat a conéixer en l'acte públic que es realitze amb motiu de la celebració del Dia Internacional del Voluntariat, com a mitjà de difusió i reconeixement social de la labor duta a cap per les persones i entitats premiades.  
Contra esta resolució, que esgota la via administrativa, s'hi podrà interposar potestativament recurs de reposició davant del mateix òrgan que ha dictat l'acte en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, d'acord amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
  
València, 14 de desembre de 2011.- El conseller de Justícia i Benestar Social: Jorge Cabré Rico.